सत्तो भी गया था । पहली बार डाल्टनगंज जैसा बड़ा शहर देखा था । अपने बेहोश दादा को लेकर आया था लेकिन मन ही मन सोच रहा था कि अपनी नई ब्याहता दुल्हन को भी लेकर आएगा कभी । लेकिन वह मौक़ा पिछले पच्चीस सालों में अब तक नहीं आया । हालाँकि सत्तो उसके बाद भी दो बार आया था डाल्टनगंज । एक बार जब सिरसा की घरवाली को बच्चा होने वाला था और दूसरी बार .....जब उसका बेटा मरा था, वहीं डाल्टनगंज में । उसके बाद वह अपने गाँव की सीमा से ही बाहर नहीं निकला ।